alexandrainst/scandi-wiki huggingface dataset:
Knute Rockne

Knute Kenneth Rockne () var ein norsk-amerikansk utøvar og trenar innan amerikansk fotball.

Han var fødd Knut Rokne på Voss og emigrerte alt som barn til Chicago i Illinois, USA. Han arbeidde som laboratorieassistent hjå Julius Arthur Nieuwland ved University of Notre Dame, men sa frå seg vidare arbeid innanfor kjemi etter å ha fått tilbod om å verta fotballtrenar. Han hadde sjølv i åra 1910-1913 spela amerikansk fotball på universitetslaget, utan å merkja seg ut i særleg grad før dei to siste åra. Han gifte seg i 1914 med Bonnie Gwendolyn Skiles, og dei fekk fire born saman; Bill, Knute jr., Mary Jean og Jack.

Fotballtrenaren 
Som hovudtrenar for «The Fighting Irish», laget til University of Notre Dame i South Bend i Indiana frå 1918 til 1930 såg Rockne laget sitt sigra i 88,1 % av alle kampane sine, ein sigersprosent som ikkje noko lag seinare har overgått. I dei 13 åra Rockne var hovudtrenar, hadde laget 105 sigrar, 12 tap og fem uavgjorte kampar. Det vann seks nasjonale meisterskap og var ubesigra i fem sesongar. 

Rockne innførte ei oppstilling kjend som «shift», der bakdelen av laget byrja i ei T-oppstilling før dei gjekk til eine eller andre sida rett før ballen blei teken. Han gjorde også framoverpasningar populære.

Reklamearbeid 

Knute Rockne var også klar over underhaldningssida ved college-idretten, og knytte band til media for å få gratis reklame for laget sitt. Han samarbeidde også med den lokale bilfabrikanten Studebaker frå 1928, mest med sals- og marknadsføringsoppgåver. Tidleg i 1931 marknadsførte Studebaker ein bil med namnet til Rockne, «Studebaker Rockne Sedan Six 65». Modellen var i produksjon fram til 1934, og det vart laga i alt 30 239 bilar. Av desse kom om lag 100 til Noreg.

Flystyrten 
Rockne døydde i ein flystyrt nær Cottonwood Falls i Kansas på veg for å delta i produksjonen av filmen The Spirit of Notre Dame. Han er gravlagd på Highland Cemetery i South Bend. Studentane sin idrettsbygning på universitetet har fått Rockne sitt namn, likeeins ei gate i South Bend, og eit par andre stader i Kansas og Indiana.

Kong Haakon VII av Noreg slo Rockne posthumt til riddar og sendte ein personleg utsending (Olaf Bernts, norsk konsul i Chicago) til gravferda hans.

Anna 
 Knute Rockne vart portrettert i filmen Knute Rockne, All American i 1940, med Ronald Reagan i ei av rollene.
 Ein bronseskulptur av Knute Rockne, laga av biletkunstnaren Jerry McKenna, vart avduka med kunstnaren Jerry og son til Knute, Jack Rockne, tilstades på Voss 31. mars 2006, på 75 årsdagen for Knute Rockne sitt dødsfall. 
 I 1988 gav det amerikanske postverket United States Postal Service ut eit frimerke til minne om Rockne.

Kjelder 

 Delar av denne artikkelen bygger på «Knute Rockne» frå , den 6. september 2009.

Bakgrunnsstoff 

Trenarar i amerikansk fotball
Amerikansk fotballspelarar
Norsk-amerikanarar
Folk frå Voss
Terje Riis-Johansen

Terje Riis-Johansen () er ein norsk senterpartipolitikar frå Skien. Han var landbruks- og matminister 2005 - 2008 og olje- og energiminister i Jens Stoltenberg si andre regjering 2008-2011. Riis-Johansen gjekk av 4. mars 2011 og vart etterfølgd av partifellen Ola Borten Moe. 5. oktober 2011 vart han vald til fylkesordførar i Telemark og sat til 2015.

Riis-Johansen er utdanna innan agronomi og landbruksteknikk. Ved kommune- og fylkestingsvalet i 1991 vart han vald inn i Skien bystyre og Telemark fylkesting for Senterpartiet, og i 1993 vart han vald inn på Stortinget, men mista plassen sin der i 1997. Frå 17. oktober 2005 og fram til 20. juni 2008 var han statsråd i Landbruks- og matdepartementet i same regjeringa Stoltenberg II.

Under regjeringa Bondevik I var han rådgjevar i Finansdepartementet. Han var fram til han vart utnemnd som statsråd styremedlem i Noregs Bondelag (2000–2005). Elles har Riis-Johansen mellom anna vore sentralstyremedlem i Norges Bygdeungdomslag (1989–1991) og nestleiar i Nei til EU (1995–1997).

I 2009 vart Riis-Johansen trekt inn i ein kritikk av Innovasjon Norge, då det kom fram at han i 2007 fekk 500 000 kroner i rein støtte frå innovasjonsføretaket for å pusse opp ein fjøs.

Terje Riis-Johansen er gift og har tre ungar.

Kjelder 
 «Terje Riis-Johansen» hjå Store Norske Leksikon, innhenta 30. oktober 2009 (lisensiert under CC-BY-SA).
 «Terje Riis-Johansen» på Wikipedia på bokmål og riksmål, innhenta 11. mars 2010.
 «Riis-Johansen, Terje ( 1968- )», biografi på Stortinget.no, innhenta 11. mars 2010.

Referansar 

Norske landbruksministrar
Norske olje- og energiministrar
Statsrådar i Regjeringa Stoltenberg II
Senterpartistatsrådar
Politiske rådgjevarar frå Sp
Stortingsrepresentantar 1993-1997
Stortingsrepresentantar frå Sp
Stortingsrepresentantar for Telemark
Fylkesordførarar i Telemark
Sp-politikarar i Telemark
Lokalpolitikarar i Skien
Norske agronomar
Folk frå Skien
Anjalankoski

Anjalankoski er ein kommune sør i Finland. Størsteparten av innbyggjarane bur rundt elva Kymmene älv, med Myllykoski og Ingerois (fi. Inkeroinen) som dei tettast busette stadane.

Industrien er mellom anna basert på skogsindustri langs elva. Stora Enso Oyj og Myllykoski Paper Oy er hovudarbeidsplassane i Anjalankoski, i tillegg til kommunen sjølv.

Kommunen ligg i landskapet Kymmenedalen (fi. Kymenlaasko) i lenet Södra Finlands län.

Venskapskommunar 

Anjalankoski har desse venskapskommunane:

 Grums (Sverige)
 Vologda (Russland)
 Sindi (Estland)
 Eilenburg (Tyskland)

Kommunar i Kymmenedalen
Kommunar i Kymenlaakso
Elimäki

Elimäki er ein kommune i Finland. Kommunen ligg i landskapet Kymenlaakso (Kymmenedalen) i lenet Etelä-Suomen lääni (Södra Finlands län). 

Kommunar i Kymenlaakso
Kouvola

Kouvola er ein kommune og by i Finland. Kommunen ligg i landskapet Kymmenedalen. Etter den gamle lensinndelinga var Kouvola hovudstad i Kymmene län. Det bur 31&nbps;242 menneske i Kouvola, viss vi tar med nabokommunane som soknar til Kouvola sentrum blir talet 97 818, det vil seie Finlands niande største byregion.

Kouvola vart i si tid danna ved krysset mellom fire jarnvegar. Etter dette har staden vakse til eit variert sentrum. Jarnvegane er banen via Lahtis og Riihimäki til Helsingfors, 2) banen til Kotka, 3) banen til S:t Michel og Pieksamäki, og banen til St. Petersburg. Banen til Russland er viktig for Kouvola, det er særleg ein stor trafikk av olje via jarnvegen frå Russland.

Kouvola er kjend for å ha ei underavdeling av Universitetet i Helsingfors som utdannar tolkar og omsetjarar.

I Kouvola finst det kjende tivoliet Tykkimäki.

Det finske innanriksdepartementet har gjort framlegg om at Kouvola skal bli slått saman med nabokommunane Anjalankoski, Elimäki, Jaala, Kuusankoski og Valkeala.

Bydelar 
 Eskolanmäki
 Kankaronmäki
 Kaunisnurmi
 Sentrum
 Kotiharju
 Käpylä
 Lehtomäki
 Ojaniitty
 Pikku-Palomäki
 Ravikylä
 Rekola
 Sarkola
 Tornionmäki
 Vahtero
 Vahteronmäki
 Viitakumpu

Byar i Finland
Kommunar i Kymmenedalen
Kommunar i Kymenlaakso
Miehikkälä

Miehikkälä er ein kommune i Finland. Kommunen ligg i landskapet Kymenlaakso (Kymmenedalen) i lenet Etelä-Suomen lääni (Södra Finlands län).

Landsbyar i Miehikkälä 

Heikkilä, Hurttala, Kylmälä, Lappjärvi, Miehikkälä, Muurikkala, Muurola, Saivikkala, Hauhia, Ihalainen, Joenpolvi, Järvelä, Kaitainen, Kavala, Laisniemi, Metsämuuronen, Pitkäkoski, Salo-Miehikkälä

Stader å sjå 

I Miehikkälä ligg Salpalinja-museo, museet over Salpalinja, som var Finlands svar på Maginot-lina, dvs. eit forsvarsverk mot den sovjetiske invasjonen, som også kom, med vinterkrigen.

Kommunar i Kymenlaakso
Valkeala

Valkeala er ein kommune i Finland. Kommunen ligg i landskapet Kymenlaakso (Kymmenedalen) i lenet Etelä-Suomen lääni (Södra Finlands län). 

Kommunar i Kymenlaakso
Virolahti

Virolahti er ein kommune i Finland. Kommunen ligg i landskapet Kymenlaakso (Kymmenedalen) i Södra Finlands län. 

Kommunar i Kymenlaakso
Den arabiske ligaen

Den arabiske ligaen  er ein politisk organisasjon med 22 medlemsland frå den arabiske verda. Ligaen arbeider for samarbeid innan næringsliv, finansvesen, transport, kultur, helsevesen, medlemslanda sin suverenitet og fremje av sams interesser. Ligaen arbeider for at Palestina skal anerkjennast som sjølvstendig stat.

Ligaen har inga overnasjonal myndigheit over medlemslanda, og spelar slik ei mindre omfattande rolle enn organisasjonar som til dømes Den europeiske unionen (EU).

Historie 

Den arabiske ligaen vart grunnlagt 22. mars 1945 i Kairo, der han har sete. Sju land var med på opprettinga.

I byrjinga jobba ligaen i særleg grad for å sikre sjølvstende for land under kolonistyre. Seinare vart hovudfokuset retta mot å fremje samarbeid mellom medlemslanda. Ligaen har også spelt ei rolle i Israel-Palestina-konflikten. I 1948 gjekk seks av medlemslanda (Irak, Syria, Libanon, Transjordan, Egypt og Saudi Arabia) til angrep mot den nyoppretta staten Israel.

Medlemsland

Den arabiske ligaen er samansett av 22 medlemsland; 21 nasjonalstatar i Nord-Afrika og Midt-austen forutan Palestina.

Det bur over 300 millionar menneske innanfor ligaen. Talet (i millionar) på innbyggjarar i kvart land står i parentes bak landet.

1 ^ Grunna ein fredsavtale med Israel var landet suspendert frå ligaen mellom 1979 og 1988.
2 ^ Grunna styresmaktene si handtering av den libyske borgarkrigen var landet suspendert frå ligaen mellom 22. februar og 27. august 2011.
3 ^ Grunna styresmaktene si handtering av den syriske borgarkrigen vart landet suspendert frå ligaen 12. november 2011.

Toppmøte

Generalsekretærar

Kjelder
Denne artikkelen bygger på «Arab League» frå ,  den 8. april 2006.

Bakgrunnsstoff
 globalis.no 

Arabiske ligaen
Arabiske ligaen
Skipingar i 1945
Asiatiske organisasjonar
Afrikanske organisasjonar
Tsjetsjenia

Tsjetsjenia (tsjetsjensk Нохчийн Республика/Noxçiyn Respublika, russisk Чеченская Республика) er ein republikk i den russiske føderasjonen som ligg nord i Kaukasia, og eit av føderasjonssubjekta i den russiske føderasjonen. Han grensar til Stavropol kraj i nordvest, Dagestan i aust og nordaust, Georgia i sør og Ingusjetia og Nord-Ossetia i vest. 

Sidan 1994 har nasjonalistiske styrkar som kjemper for sjølvstende for landet vore i væpna konflikt med dei russiske styresmaktene. Krigen i Tsjetsjenia har ført til mykje uro og sabotasjeangrep på russisk territorium som vanligvis skjer i krigen mellom to stater.

Folkesetnad 
Ved folketeljinga i 2010 var den etniske samansetjinga:

 Tsjetsjenarar: 95,1 %
 Russarar: 1,9 %
 Kumykar: 1,0 %

Fotnotar

Bakgrunnsstoff 
 Nyhende frå Tsjetsjenia (på engelsk)
 Artikkel frå Kommersant (på engelsk)
 BBC Chechnya profile (på engelsk)
 Kavkaz Center (på engelsk og russisk)
 «Who is to blame?» i Gateway to Russia (på engelsk)
 Chechen struggle ignored i Toronto Sun (på engelsk)]
 Chechnya Advocacy Network (på engelsk)

 
Republikkar i Russland
Russiske føderasjonssubjekt
Huftarøy

Huftarøy er den største øya i Austevoll kommune rekna etter både areal og innbyggjartal.

Øya ligg mellom Møkstrafjorden i vest, Bjørnafjorden i aust, Langenuen og Selbjørnsfjorden i sør og Korsfjorden i nord.

Nord på Huftarøy ligg kommunesenteret Storebø, med i overkant av 1 000 innbyggjarar. Bygdene Kolbeinsvik og Vik ligg òg på Huftarøy.

Kommunikasjon 
Det går ferje frå Hufthamar nord på Huftarøy til Krokeide i Fana bydel i Bergen kommune, og til Hundvåkøy. Dette ferjesambandet vert trafikkert av to ferjer. Søraust på Huftarøy, i Husavik, går det ferje til Sandvikvåg i Fitjar kommune på øya Stord.

HSD sine hurtigbåtar og Flaggruten går innom transportknutepunktet Hufthamar nord på Huftarøy.

På sørspissen av Huftarøy går Selbjørnsbrua over til Selbjørn, som er den nest største øya i Austevoll. Hausten 2005 vart bruprosjektet Austevollsbrua sett i gang, og i 2008 stod bruprosjektet som skal binde Huftarøy saman med Hundvåkøy ferdig.

Øyar i Vestland
Geografi i Austevoll
Musikkgruppa Dronning Mauds Land

Sjå òg det norske bilandet Dronning Maud Land

Dronning Mauds Land er namnet på ei norsk musikkgruppe stifta av Oslo-paret Arne Berggren og Ingeborg Magerøy. Dei syng på norsk og produserer mjuk popmusikk med elektronisk preg.

Utgjevingar 
 Dronning Mauds Land (1990)
 Noe som har hendt (1993)
 Tiden kler seg naken (1994)
 Smelter på tungen (1997)
Odd Roger Enoksen

Odd Roger Enoksen () på Andenes) er ein norsk senterpartipolitikar. Han var forsvarsminister i Regjeringa Støre frå 2021 til 2022. 

Frå oktober 2005 til 21. september 2007 var han statsråd i regjeringa Stoltenberg II med ansvar for olje- og energidepartementet. 

Enoksen vart innvald på Stortinget frå Nordland fylke i 1993, der han sat fram til 2005. Han hadde vore vararepresentant frå 1989.

I regjeringa Bondevik I var Enoksen kommunalminister. Han har vore varaordførar i Andøy kommune, og er utdanna agronom.

Enoksen er gift og har fire ungar.

Regjeringsmedlem 
 16. mars 1999 til 17. mars 2000 statsråd for kommunaldepartementet i regjeringa Bondevik I.
 17. oktober 2005 til 21. september 2007 statsråd for olje- og energidepartementet i regjeringa Stoltenberg II.

Stortingets presidentskap 
 1993–1997 visesekretær i Stortinget.

Stortingskomitéar 
 2001–2005 medlem av Næringskomitéen i Stortinget frå 22. april 2003.
 2001–2005 medlem av Forsvarskomitéen i Stortinget til 22. april 2003.
 2001–2005 medlem av Den utvida utanrikskomitéen i Stortinget til 22. april 2003.
 2001–2005 medlem av Valkomitéen i Stortinget til 11. april 2003.
 1997–2001 medlem av Finanskomitéen i Stortinget frå22. mars 2000.
 1997–2001 medlem av Den utvida utanrikskomitéen i Stortinget til 16. mars 1999 og frå 22. mars 2000.
 1997–2001 leiar av Næringskomitéen i Stortinget til 16. mars 1999.
 1997–2001 medlem av Arbeidsordningskomitéen i Stortinget til 16. mars 1999.
 1997–2001 varamedlem av Valkomitéen i Stortinget til 16. mars 1999.
 1993–1997 medlem av Energi- og miljøkomitéen i Stortinget.
 1993–1997 varamedlem av Valkomitéen i Stortinget.

Referansar

Bakgrunnsstoff 
 Stortinget.no – Biografi

Norske forsvarsministrar
Norske kommunalministrar
Norske olje- og energiministrar
Statsrådar i Regjeringa Støre
Statsrådar i Regjeringa Bondevik I
Statsrådar i Regjeringa Stoltenberg II
Senterpartistatsrådar
Stortingsrepresentantar 1993-1997
Stortingsrepresentantar 1997-2001
Stortingsrepresentantar 2001-2005
Stortingsrepresentantar frå Sp
Stortingsrepresentantar for Nordland
Lokalpolitikarar i Andøy
Sp-politikarar i Nordland
Folk frå Andøy
Home Alone

Home Alone, kalla Alene hjemme på norsk, er ein amerikansk familiefilm frå 1990, regissert av Chris Columbus. Hovudrolla vert spelt av Macaulay Culkin som er Kevin McCallister, ein åtte år gammal gut som med eit uhell vert attleten heime medan resten av familien dreg på juleferie i Frankrike. Kevin oppdagar etterkvart at to tjuvar luskar rundt huset, og lagar mange oppfinnsame feller for desse to tjuvane. 

Totalt tente Home Alone inn 533 millionar dollar, rundt halvparten i USA. Dette gjer filmen til ein av dei mest innbringande filmkomediane som er gjevne ut.

Sjå òg 
 Home Alone 2: Lost in New York
 Home Alone 3
 Home Alone 4

Bakgrunnsstoff 
 Filminfo på International Movie Database

Filmkomediar
Filmar frå 1990
Filmar frå USA
Ѕ

Bokstaven Ѕ er den trettande i det kyrilliske alfabetet og vert brukt i makedonsk; han fantst likevel allereie i det tidlege kyrilliske alfabetet.
Viksdalsvatnet

Viksdalsvatnet er ein innsjø som ligg i Sunnfjord i Vestland. To elvar renn ut i vatnet, den ein med opphav i Jostedalsbreen nasjonalpark og den andre startar på Gaularfjellet. Desse to elvene vert rekna som byrjinga på Gaularvassdraget.

Viksdalsvatnet er eit godt fiskevatn, og er eit av fleire som vert nytta under konkurransen Sunnfjord aurefiskefest. Det er eit fiskeslag i vatnet: aure.

I nedre enden av vatnet vert det delt frå Hestadfjorden av ei smal landtunge og eit lite sund. På denne landtunga ligg Hestad kapell.

Fylkesveg 610 følgjer sørsida av Viksdalsvatnet frå Eldalsosen. På nordsida går Fylkesveg 421 i Sogn og Fjordane.

Bakgrunnsstoff 
 Aurefiske  - informasjonsside om aurefiske bl.a. i Viksdalsvatnet.
 Aurefiskefest i Sunnfjord  - her ligg informasjon om fiskefesten.

Innsjøar i Sunnfjord
Gaularvassdraget
Haukedalsvatnet

Haukedalsvatnet er ein innsjø i Sunnfjord kommune i Vestland. Innsjøen har eit areal på 10,22 km².

Innsjøar i Sunnfjord
Juvente

Juvente (latin for 'ungdomstid') er ein partipolitisk uavhengig og religiøst nøytral norsk ungdomsorganisasjon som jobbar for ei rusfri utvikling, fred, toleranse og like rettar for alle. Medlemmane i organisasjonen er i hovudsak mellom 12 og 26 år, og har vald ein edru livsstil.

Juvente er engasjert i ruspolitikk og førebygging, driv utviklingshjelp via organisasjonen FORUT, og søker å skape gode ungdomsmiljø i heile landet med lokallag, kurs, samlingar og andre arrangement. Organisasjonen arbeider også for antirasisme og integrering. Organisasjonen driv ulike førebyggingsprosjekt retta mot ulike målgrupper, mellom anna Edruss, som rettar seg mot russ, og Kolon, eit pedagogisk opplegg for ungdomsskuleelevar. Juvente står òg bak den politiske kampanjen Skjenkekontrollen, der dei undersøkjer om daglegvarebutikkar sel alkohol til mindreårige. Tidlegare dreiv Juvente prosjekta Rusfri Diil, KOLON musikkteater (for den vidaregåande skolen) og skoleopplegget Fristil (tidl. Holdning til rusgift / Handling mot rusgift) for niande klasse i grunnskolen.

Historie og tilknytingar 
Juvente blei stifta 1.-2. juli 1992, som ei samanslåing av Det Norske Totalavholdsselskaps Ungdomsforbund (DNTU, stifta 1924) og Norges Godtemplar Ungdomsforbund (NGU, stifta juni 1909). Juvente fungerer som ungdomsorganisasjon for DNT - Edru Livsstil (tidl. Det Norske Totalavholdsselskap, stifta 29. desember 1859) og IOGT i Noreg (stifta 8. mars 1877). Internasjonalt er Juvente medlem i IOGT International. I Noreg er Juvente medlem i paraplyorganisasjonane Actis (Rusfeltets samarbeidsorgan, tidl. Avholdsfolkets Landsråd) og Landsrådet for Norges Barne- og Ungdomsorganisasjonar (LNU).

Leiarar 

Ida Oleanna Hagen, Hedmark/Oppland krets, 1992–1993 
Vigdis Vestby, Hedmark/Oppland krets, 1993–1995 
Torstein Nybø, Hedmark/Oppland krets, 1995–1997 
Sten Magne Berglund, Troms krets, 1997–2001 
Marte Haabeth Grindaker, Hedmark/Oppland krets, 2001–2003 
Martin Hermstad Løvlien, Nordland krets, 2003–2005 
Odrun Katrine Bergland, Troms og Ofoten krets, 2005–2007
Eivind Marienborg, Hedmark og Oppland krets, 2007–2009
Adrian Farner Rogne, Oslo, Akershus og Østfold krets, 2009–2012
Amanda Rose Stratford Gamst, Hedmark og Oppland krets, 2012-2013
Kristoffer Holm, Hedmark og Oppland krets, 2013-2014
Maria Elizabet Aspen, Oslo, Akershus og Østfold krets, 2014-2016
Øyvind Kind Robertsen, Troms, Ofoten, Lofoten og Vesterålen krets, 2016-2018
Christina Babington, 2018-

Sjå òg 
 DNT - Edru Livsstil
 IOGT
 Junior- og barneorganisasjonen JUBA

Kjelder

Bakgrunnsstoff
Offisiell nettstad
IOGT i Noreg
DNT - Edru Livsstil
Actis
Landsrådet for Norges barne- og ungdomsorganisasjonar (LNU)
FORUT

Ungdomsorganisasjonar
Rusgiftorganisasjonar
Fråhaldslag
Skipingar i 1992
Egentliga Finland

Egentliga Finland, finsk Varsinais-Suomi, er eit landskap i Finland, i Västra Finlands län. I landskapet bur det (2002) 450 968 personar.  Til landskapet høyrer mellom anna Åbo (Turku), Salo og skjærgardskommunane heilt til Åland.

Bakgrunnsstoff 
 Varsinais-Suomen liitto

Landskap i Finland
Egentliga Finland
Helga Pedersen

Helga Pedersen () frå Vestertana i Tana kommune i Finnmark fylke er ein norsk politikar. Ho er ordførar i Tana kommune for perioden 2019-2023. Ho er medlem av Arbeidarpartiet, og var statsråd i Fiskeri- og kystdepartementet i regjeringa Stoltenberg II frå 17. oktober 2005 til 2. oktober 2009.  Pedersen blei vald til nestleiar i Arbeiderpartiet i 2007. Ho var fylkesordførar i Finnmark frå 2003 til oktober 2005.

Ho var frå 2001 student på hovudfag i historie. Frå januar 2001 arbeidde ho i halv stilling for UNEP/GRID-Arendal. Ho er utdanna Cand.mag med mellomfag historie frå UiT 1998, grunnfag russo-sovjetiske studiar 1996 og mellomfag russisk ved UiB i 1995.  Pedersen var førstekonsulent i Finnmark fylkeskommune i 1999-2000, var knytt til Samisk nærings- og utredningssenter i 1998, ungdomssekretær ved AUF i Finnmark i 1997 og lærar/assistent på Boftsa skole 1992-1997.

Helga Pedersen har vore fast representant på Finnmark fylkesting frå februar 2000, medlem av Arbeidarpartiets samepolitiske råd frå 1998 og medlem i Finnmark Arbeiderpartis kvinnepolitiske styre frå 1998. Ho var òg politisk rådgjevar i Nærings- og handelsdepartementet frå 17. april til 19. oktober 2001.

Ho er kandidat for valg av ordfører i Tana kommune i 2019.

Kjelder

Bakgrunnsstoff 
 regjeringa.no: Fiskeriministeren

Norske fiskeriministrar
Statsrådar i Regjeringa Stoltenberg II
Ap-statsrådar
Stortingsrepresentantar 2009-2013
Stortingsrepresentantar 2013-2017
Stortingsrepresentantar frå Ap
Stortingsrepresentantar for Finnmark
Fylkesordførarar i Finnmark
Fylkesordførarar frå Ap
Ap-politikarar i Finnmark
Politiske rådgjevarar frå Ap
Studentar ved UiT Noregs arktiske universitet
Studentar ved Universitetet i Bergen
Samiske politikarar
Folk frå Tana
Kymmenedalen

Kymmenedalen (finsk Kymenlaakso; laakso tyder 'dal'), er eit landskap i det finske lenet Södra Finlands län. Administrasjonssetet i landskapet er Kotka, ved utløpet til Kymmene älv i Finskebukta. Ein av kommunane i landskapet (Pyttis) er tospråkleg, men dei svensktalende i landskapet utgjer berre 0,8 % av folkesetnaden. Kymmenedalen grensar til landskapa Nyland, Päijänne-Tavastland, Södra Savolax og Södra Karelen. Mot søraust grensar det til tidlegare finske område som var ein del av Viborgs län og som no er ein del av distriktet Vyborg rajon i det russiske Leningrad oblast.

Kommunar og regionar 
Kymmenedalen består av sju kommunar, av dei er tre byar. I dei siste åra har det vore éi kommunesamanslåing. Den 1. januar 2009 vart kommunane Anjalankoski, Elimäki, Jaala, Kuusankoski og Valkeala slegne saman med Kouvola.

Kommunane i landskapet utgjer to økonomiske regionar. Oversynet nedanfor viser korleis kommunane fordeler seg på dei to økonomiske regionane. Byane er oppførte med feit skrift.

Kjelder
Denne artikkelen bygger på «Kymmenedalen» frå ,  den 25. desember 2015.

Bakgrunnsstoff
 Uppslagsverket Finland, Kymmenedalen 
 Kymmenedalens förbund

Landskap i Finland
Protestfestivalen

Christianssand Protestfestival, etablert i 2002 er ein festival halden i protest mot avmakt og likesæle for engasjement og handling. Han er meint å vera ein protest mot einsrettinga i samfunnet, den einspora marknadstenkinga og eit slapt toleranseomgrep. Festivalen er inspirert av folk som Axel Jensen, Jens Bjørneboe og Henrik Wergeland.

Bakgrunnsstoff 

 http://www.protest.no

Skipingar i 2002
Kultur i Kristiansand
Festivalar i Noreg
Tove Linnea Brandvik

Tove Linnea Brandvik () er ein norsk politikar for Arbeidarpartiet som har vore ordførar og stortingsrepresentant. Brandvik sit også i sentralstyret til Arbeidarpartiet. 

Tove Linnea Brandvik var ordførar i Lindås kommune frå 2003 til hausten 2007. Då Brandvik vart ordførar i 2003 vart ho Lindås kommune sin første kvinnelege ordførar og så langt yngste ordførar, berre 35 år. Brandvik gjekk inn i si første kommunestyreperiode som ordførar. Ho kom frå stillinga som Senterleiar på kjøpesenteret Lindås Senter. 

Brandvik var vararepresentant for Arbeidarpartiet på Stortinget i perioden 2005-2009. Frå 2009 møtte ho fast og vart medlem i Arbeids og sosialkomiteen. Ho vart med dette den første fast møtande funksjonshemma stortingsrepresentanten. Som vararepresentant vart Brandvik kjend som Noregs første rullestolbrukar på Stortinget. Årsaka var at ein måtte gjere diverse tilpassingar i stortingssalen, som på førehand ikkje var tilpassa rullestolbrukarar.

Brandvik er fødd i Levanger og budde store delar av oppveksten i Leirfjord kommune i Nordland. Ho er utdanna diplomøkonom frå BI Trondheim / BI Bergen.
I 2007 var ho nestleiar i regionrådet Nordhordland IKS, styreleiar for Nordhordlands kraftlag, nestleiar i Hordaland Arbeidarparti og medlem i Arbeidarpartiets Sentralstyre.

Bakgrunnsstoff 
 Biografi ved stortinget.no
 Presentasjon av kandidaten ved tv2nyhetene.no

Ordførarar i Lindås
Ap-ordførarar i Hordaland
Stortingsrepresentantar frå Ap
Stortingsrepresentantar for Hordaland
Vararepresentantar til Stortinget
Folk frå Levanger
Folk frå Leirfjord